Δήμος Ειρηνούπολης

Διοικητικές μεταβολές

Ο Δήμος Ειρηνούπολης συνεστήθη το 1986, πριν ακόμα από την εφαρμογή του νόμου 2539/1997, Σχέδιο «Καποδίστριας», ο οποίος προέβλεπε αναγκαστικές συνενώσεις κοινοτήτων σε δήμους. Ο δήμος Ειρηνούπολης αντιθέτως, ήταν αποτέλεσμα εθελούσιας συνένωσης τριών κοινοτήτων (Κοινότητα Αγγελοχωρίου, Κοινότητα Ζερβοχωρίου, Κοινότητα Πολυπλατάνου). Επρόκειτο για τη μία από τις έξι συνολικά εθελούσιες συνενώσεις, που έλαβαν χώρα στην ελληνική επικράτεια. Για τον λόγο αυτό ακριβώς, ο συγκεκριμένος δήμος έλαβε, καθ όλη τη διάρκεια ύπαρξής του, υψηλές χρηματοδοτήσεις. Με αυτήν τη μορφή, διατηρήθηκε μέχρι το 2010, οπότε και καταργήθηκε με την εφαρμογή του νόμου 3852/2010, Νέα αρχιτεκτονική της αυτοδιοίκησης και της αποκεντρωμένης διοίκησης- πρόγραμμα  «Καλλικράτης», ο οποίος στον βωμό της μείωσης των δαπανών, προέβλεψε αναγκαστικές συνενώσεις δήμων. Πλέον, υπάγεται στον νέο καλλικρατικό δήμο Ηρωικής Πόλης Νάουσας, αποτελώντας μία από τις τρεις συνολικά δημοτικές ενότητες του δήμου.
Παρακάτω αναφέρονται οι διοικητικές μεταβολές των τριών κοινοτήτων, από τη σύστασή τους, μέχρι τη συνένωσή τους στον δήμο Ειρηνούπολης:
1) Κοινότητα Αγγελοχωρίου
-ΦΕΚ 152Α - 09/07/1918
Κ. Βετίστης (Θεσσαλονίκης)
Ο οικισμός Γενή-Κιόϊ αποσπάται από το δήμο Ναούσης και προσαρτάται στην κοινότητα
Σύσταση της κοινότητας με έδρα τον οικισμό Βέτιστα
Ο οικισμός Ζερβοχώρι προσαρτάται στην κοινότητα Βετίστης
-ΦΕΚ 72Β - 17/09/1926
Ο οικισμός Βέτιστα της κοινότητας μετονομάζεται σε Αγγελοχώριον
Η κοινότητα μετονομάζεται σε κοινότητα Αγγελοχωρίου
Κ. Αγγελοχωρίου (Θεσσαλονίκης)
-ΦΕΚ 72Β - 17/09/1926
Η κοινότητα προήλθε από τη μετονομασία της κοινότητας Βετίστης
-ΦΕΚ 401Α - 12/11/1926
Ο οικισμός Γενή-Κιόϊ της κοινότητας μετονομάζεται σε Βάλτος
-ΦΕΚ 78Α - 10/03/1935
Ο οικισμός Ζερβοχώρι αποσπάται από την κοινότητα και ορίζεται έδρα της κοινότητας Ζερβοχωρίου
Ο οικισμός Βάλτος αποσπάται από την κοινότητα και προσαρτάται στην κοινότητα Ζερβοχωρίου

Κ. Αγγελοχωρίου (Ημαθίας)
-ΦΕΚ 35Α - 06/02/1946
Η κοινότητα αποσπάται από την επαρχία Ημαθίας του νομού Ημαθίας και υπάγεται στην επαρχία Ναούσης του νομού Ημαθίας
-ΦΕΚ 123Α - 19/08/1986
Ο οικισμός Αγγελοχώριον αποσπάται από την κοινότητα και ορίζεται έδρα του δήμου Ειρηνούπολης
Η κοινότητα καταργείται
2) Κοινότητα Ζερβοχωρίου
Κ. Ζερβοχωρίου (Θεσσαλονίκης)
-ΦΕΚ 78Α - 10/03/1935
Σύσταση της κοινότητας με την απόσπαση του οικισμού Ζερβοχώρι από την κοινότητα Αγγελοχωρίου και τον ορισμό του ως έδρα της κοινότητας
Ο οικισμός Βάλτος αποσπάται από την κοινότητα Αγγελοχωρίου και προσαρτάται στην κοινότητα
-ΦΕΚ 271Α - 03/09/1940
Ο οικισμός Βάλτος της κοινότητας μετονομάζεται σε Αρχάγγελος
Ο οικισμός Παλαιόν Ζερβοχώριον προσαρτάται στην κοινότητα Ζερβοχωρίου
Η έδρα της κοινότητας μεταφέρεται από τον οικισμό Ζερβοχώρι στον οικισμό Άνω Ζερβοχώριον
Ο οικισμός Ζερβοχώρι της κοινότητας καταργείται.
Κ. Ζερβοχωρίου (Ημαθίας)
-ΦΕΚ 35Α - 06/02/1946
Η κοινότητα αποσπάται από την επαρχία Ημαθίας του νομού Ημαθίας και υπάγεται στην επαρχία Ναούσης του νομού Ημαθίας
-ΦΕΚ 123Α - 19/08/1986
Ο οικισμός Αρχάγγελος αποσπάται από την κοινότητα και προσαρτάται στο δήμο Ειρηνούπολης
Ο οικισμός Άνω Ζερβοχώριον αποσπάται από την κοινότητα και προσαρτάται στο δήμο Ειρηνούπολης
Ο οικισμός Παλαιόν Ζερβοχώριον αποσπάται από την κοινότητα και προσαρτάται στο δήμο Ειρηνούπολης
Η κοινότητα καταργείται
3) Κοινότητα Πολυπλατάνου
Κ. Βεστίτσης (Πέλλης)
-ΦΕΚ 152Α - 09/07/1918
Σύσταση της κοινότητας με έδρα τον οικισμό Βέστιστα
-ΦΕΚ 20Α - 15/02/1922
Ο οικισμός Βέστιστα αποσπάται από την κοινότητα και προσαρτάται στην κοινότητα Επισκοπής Ναούσης
Κ. Πολυπλατάνου (Ημαθίας)
-ΦΕΚ 155Α - 15/07/1950
Σύσταση της κοινότητας με την απόσπαση του οικισμού Πολυπλάτανον από την κοινότητα Επισκοπής Ναούσης και τον ορισμό του ως έδρα της κοινότητας
-ΦΕΚ 123Α - 19/08/1986
Ο οικισμός Πολυπλάτανον αποσπάται από την κοινότητα και προσαρτάται στο δήμο Ειρηνούπολης
Η κοινότητα καταργείται